นักท่องเที่ยวทั้งชาวไทยและชาวต่างชาติ ร่วมสัมผัส 9 โซน สะท้อนเทรนด์ท่องเที่ยว เอกลักษณ์จากทุกภาค มางานเดียวเหมือนได้เที่ยวทั่วประเทศ
บรรยากาศภายในงานเทศกาลเที่ยวเมืองไทย ครั้งที่ 40 ประจำปี 2565 จัดขึ้นที่ สวนลุมพินี กรุงเทพมหานคร เกิดขึ้นจากความร่วมมือของการท่องเที่ยวแห่งประเทศไทย (ททท.) กับ กรุงเทพมหานคร ที่นำแหล่งท่องเที่ยวชื่อดังในประเทศไทยหลายแห่ง อาหารอร่อย ของดี ของเด็ดชื่อดังในแต่ละพื้นที่ทั่วไทย มารวมกันในงานนี้ เพื่อให้ผู้ที่มาเที่ยวงานได้สัมผัสอย่างใกล้ชิด ซึ่งบรรยากาศภายในงานเป็นไปอย่างคึกคัก มีนักท่องเที่ยวทั้งชาวไทยและชาวต่างชาติให้ความสนใจเข้าร่วมงานต่อเนื่อง ภายในงานมีทั้งหมด 9 โซนกิจกรรม ได้แก่ โฉมใหม่ท่องเที่ยวไทย (Amazing? New? Chapters) หมู่บ้านภาคตะวันออก ภาคกลาง ภาคเหนือ ภาคใต้ ภาคตะวันออกเฉียงเหนือ ,Street? Food Bangkok?,เวทีกลาง และเที่ยวไทยแบบใหม่ Style New? Normal ซึ่งแต่ละโซนก็จะมีเอกลักษณ์แตกต่างกันออกไป มีการจำลองแลนด์มาร์คท่องเที่ยวชื่อดังของแต่ละจังหวัดมาให้นักท่องเที่ยวได้มาถ่ายรูปเช็กอิน พร้อมกับอาหารและสินค้าภูมิภาคมากมายให้ได้เลือกซื้อภายในงาน อย่างเช่น โซน 1 จะมีร้านกาแฟจากทั่วประเทศมาให้ได้ลองชิม หากติดใจก็ซื้อเมล็ดกาแฟกลับไปได้ด้วย การแสดงดนตรีในแบบเเคมป์ ขณะที่โซนที่ 3 หมู่บ้านภาคกลาง มีซุ้มประตูสวนลอยฟ้าที่สวนนงนุชพัทยา,บูธสินค้าชุมชน OTOP พร้อมมีการแสดงบนเวทีอย่างเช่น โชว์หุ่นละครเล็กจากโจหลุยส์ สำหรับโซนเวลาทีกลางจะมีการแสดงทุกวันไม่ซ้ำกัน วันนี้มีการแสดงการประกวดเทพีเทศกาลเที่ยวเมืองไทย และโขนขณะที่ประชาชนที่มาเที่ยวงานต่างบอกว่า ถือเป็นการใช้เวลาวันหยุดออกมาเที่ยวกับเพื่อนและครอบครัว สัมผัสกับบรรยากาศภายในงานที่ชวนให้คิดถึงการท่องเที่ยวไทย เพราะแต่ละภาคจัดเต็มด้วยเอกลักษณ์ประจำถิ่น เสน่ห์ของการท่องเที่ยวไทยที่ยังคงประทับใจ มางานเดียวเหมือนได้เที่ยวทั่วไทยจริงๆส่วนใครที่กังวลเรื่องของมาตรความปลอดภัยจากโรคโควิด-19 ภายในงานมีการคัดกรองผู้เข้าร่วมงานอย่างเคร่งครัดตามมาตรการควบคุมโรค เช่น แสดงหลักฐานรับรองการฉีดวัคซีน ครบ 2 เข็ม หรือแสดงใบรับรองผลการตรวจหาเชื้อโควิด-19 ด้วยวิธี ATK ผู้เข้าร่วมทุกคนต้องสวมหน้ากากอนามัยและต้องปฏิบัติตามมาตรการป้องกันโรค DMHTT อย่างเคร่งครัด ขณะที่ภายในงานก็มีการจัดร้านที่เว้นระยะห่าง ผู้ที่สนใจสามารถเข้าชมงานได้ตั้งแต่เวลา 11.00 น.– 21.00 น. ไปจนถึงวันที่ 22 กุมภาพันธ์ 2565 ณ สวนลุมพินีกรุงเทพมหานคร